CELEX: 22006D0046
Language: lv
Date: 2006-01-13 00:00:00
Title: 2006/46/EK: ĀKK un muitas sadarbības komitejas Lēmums Nr. 3/2005 ( 2006. gada 13. janvāris ), ar ko atkāpjas no jēdziena  noteiktas izcelsmes izstrādājumi  definīcijas, lai ņemtu vērā Svazilendas Karalistes īpašo situāciju attiecībā uz dzijas ar serdes pavedienu ražošanu

31.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 26/14
            
         ĀKK UN MUITAS SADARBĪBAS KOMITEJAS LĒMUMS Nr. 3/2005
   (2006. gada 13. janvāris),
   ar ko atkāpjas no jēdziena “noteiktas izcelsmes izstrādājumi” definīcijas, lai ņemtu vērā Svazilendas Karalistes īpašo situāciju attiecībā uz dzijas ar serdes pavedienu ražošanu
   (2006/46/EK)
   ĀKK UN EK MUITAS SADARBĪBAS KOMITEJA,
   ņemot vērā 2000. gada 23. jūnijā Kotonū parakstīto ĀKK un EK Partnerattiecību nolīgumu, un jo īpaši tā V pielikuma 1. protokola 38. pantu,
   tā kā:
   
               (1)
            
            
               Minētā protokola 38. panta 1. punkts paredz piešķirt atkāpes no [preču] izcelsmes noteikumiem, ja vien tas attaisnojas esošās nozares attīstības vai jaunas nozares veidošanas interesēs.
            
         
               (2)
            
            
               ĀKK un EK Muitas sadarbības komiteja 2001. gada 10. maijā pieņēma Lēmumu Nr. 3/2001, ar ko paredz atkāpes no “noteiktas izcelsmes izstrādājumu” jēdziena [definīcijas], lai ņemtu vērā īpašo Svazilendas Karalistes situāciju attiecībā uz dzijas ar serdes pavedienu ražošanu (1) (HS pozīcijas 5206.22, 5206.42, 5402.52 un 5402.62). Šā lēmuma 1. pantā paredzēto atkāpi piemēro laikposmā no 2001. gada 1. aprīļa līdz 2006. gada 31. martam.
            
         
               (3)
            
            
               Ņemot vērā šā noteikuma darbības beigu termiņu, Āfrikas, Karību jūras un Klusā okeāna valstis Svazilendas Karalistes vārdā 2005. gada 8. jūlijā iesniedza pieprasījumu par jaunu atkāpi no dzijas ar serdes pavedienu izcelsmes noteikumiem, kas ietverti ĀKK un EK partnerattiecību nolīgumā attiecībā uz gada daudzumu 1 300 tonnas, ko šajā valstī saražotu 5 gadu laikposmā un ievestu Kopienā, sākot no 2006. gada 1. aprīļa.
            
         
               (4)
            
            
               Pieprasītā atkāpe ir pamatota saskaņā ar 38. panta 5. un 6. punkta noteikumiem, jo īpaši attiecībā uz esošo ražošanas nozaru attīstību Svazilendā un apstākli, ka pieteikuma iesniedzējs pārstāv valsti, kam ir tikai sauszemes robežas, kā arī uz kumulatīvās izcelsmes noteikumu nepiemērotību.
            
         
               (5)
            
            
               Ņemot vēra plānotos importa daudzumus, atkāpe neradītu būtisku kaitējumu izveidotajai Kopienas ražošanas nozarei, ar nosacījumu, ja tiek ievēroti daži nosacījumi attiecībā uz daudzumiem, uzraudzību un ilgumu.
            
         
               (6)
            
            
               Atkāpi nevar piešķirt uz pieciem gadiem, jo saskaņā ar ĀKK un EK partnerattiecību nolīguma 37. pantu jauns tirdzniecības režīms stājas spēkā ne vēlāk kā 2008. gada 1. janvārī. Tāpēc šo lēmumu piemēro no 2006. gada 1. aprīļa līdz 2007. gada beigām, t.i., līdz dienai, kad pieņems šo jauno tirdzniecības režīmu.
            
         
               (7)
            
            
               Tāpēc saskaņā ar 38. pantu laikposmā no 2006. gada 1. aprīļa līdz 2007. gada 31. decembrim Svazilendas Karalistei var piešķirt atkāpi attiecībā uz dzijas ar serdes pavedienu daudzumu 1 300 tonnas gadā,
            
         IR NOLĒMUSI ŠĀDI.
   1. pants
   Atkāpjoties no ĀKK un EK partnerattiecību nolīguma V pielikuma 1. protokola II pielikumā uzskaitītajiem īpašajiem noteikumiem, HS pozīcijās 5206.22, 5206.42, 5402.52 un 5402.62 iekļautās dzijas ar serdes pavedienu, kas no nenoteiktas izcelsmes izejmateriāliem ražotas Svazilendā, saskaņā ar šā lēmuma noteikumiem jāuzskata par Svazilendas izcelsmes ražojumiem.
   2. pants
   Atkāpe, kas paredzēta 1. pantā, attiecas uz šā lēmuma pielikumā norādītajiem izstrādājumiem un daudzumiem, ko laikposmā no 2006. gada 1. aprīļa līdz 2007. gada 31. decembrim no Svazilendas ieved Kopienā.
   3. pants
   Pielikumā minētos daudzumus jāpārvalda Komisijai, kas veic visas administratīvās darbības, kuras tā uzskata par vēlamām efektīvai pārvaldībai. Komisijas Regulas (EEK) Nr. 2454/93 (2) 308.a, 308.b un 308.c pantu attiecībā uz tarifu kvotu pārvaldību, pēc analoģijas piemēro pielikumā minēto daudzumu pārvaldībai.
   4. pants
   1.   Svazilendas muitas dienesti veic vajadzīgos pasākumus, lai veiktu 1. pantā minēto izstrādājumu eksporta kvantitatīvās pārbaudes. Minētajam nolūkam uz visām apliecībām, ko tie sagatavo saskaņā ar šo lēmumu, ir attiecīga atsauce.
   2.   Svazilendas kompetentās iestādes reizi trijos mēnešos nosūta Komisijai pārskatu par daudzumiem, attiecībā uz kuriem saskaņā ar šo lēmumu ir izdotas EUR.1 preču pārvadājumu apliecības, un šo apliecību kārtas numurus.
   5. pants
   Saskaņā ar šo lēmumu izdotās EUR.1 apliecības 7. ailē ir šāds ieraksts:
   
      “Derogation – Decision No 3/2005”.
   
   6. pants
   Āfrikas, Karību jūras un Klusā okeāna valstis, dalībvalstis un Eiropas Kopiena [katra] no savas puses veic vajadzīgos pasākumus, lai īstenotu šo lēmumu.
   7. pants
   Šis lēmums stājas spēkā tā pieņemšanas dienā.
   Šo lēmumu piemēro no 2006. gada 1. aprīļa.
   
      Briselē, 2006. gada 13. janvārī
      
         
            ĀKK un EK Muitas sadarbības komitejas vārdā —
         
            līdzpriekšsēdētāji
         
         Robert VERRUE
         
         Peter H. KATJAVIVI
         
      
   
   
      (1)  OV L 144, 30.5.2001., 35. lpp.
   
   
      (2)  OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 883/2005 (OV L 148, 11.6.2005., 5. lpp.).
   
      PIELIKUMS
      Svazilenda
      
                  Kārtas numurs
               
               
                  HS pozīcija
               
               
                  Preču apraksts
               
               
                  Laikposms
               
               
                  Daudzumi
               
            
                  09.1698
               
               
                  5206.22
                  5206.42
                  5402.52
                  5402.62
               
               
                  Dzijas ar serdes pavedienu
               
               
                  1.4.2006 līdz 31.3.2007.
               
               
                  1 300 tonnas
               
            
                  1.4.2007 līdz 31.12.2007.
               
               
                  975 tonnas